**Zmluva na dodávku potravín**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

(ďalej len „**zmluva**“)

Zmluvné strany

Objednávateľ: Slovenská republika, zastúpená

Ministerstvom vnútra Slovenskej republiky

Sídlo Pribinova 2, 812 72 Bratislava

V zastúpení:

IČO 00151866

Bankové spojenie:

Číslo účtu:

BIC/SWIFT kód:

Internetová adresa (URL): www.minv.sk

|  |  |
| --- | --- |
|  |  |

(ďalej len „Objednávateľ“)

a

|  |  |
| --- | --- |
| Názov: |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| SWIFT : |  |
| IBAN: |  |
| E-mail: |  |
| Tel.: |  |
| Internetová adresa (URL): |  |
| Zapísaný v: |  |

*doplní dodávateľ*

(ďalej len „Dodávateľ“)

(ďalej len „zmluvné strany“)

**Článok I.**

**Úvodné ustanovenia**

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. zriadilo dynamický nákupný systém s názvom: **Potraviny\_DNS - Kategória č. 2 Mäso a mäsové výrobky\_DNS.**
  2. Objednávateľ prostredníctvom dynamického nákupného systému v súlade s príslušnými ustanoveniami zákona č. 343/2015 Z. z. zrealizoval konkrétne obstarávanie na predmet zákazky **„Mäso a mäsové výrobky\_PO 2023“** (ID 42362).

**Článok II.**

**Predmet zmluvy**

* 1. Predmetom tejto zmluvy je záväzok Dodávateľa dodať Objednávateľovi tovar v súlade s predmetom zákazky, ktorý tvorí prílohu č. 1 tejto zmluvy, ktorá je jej neoddeliteľnou súčasťou, vrátane služieb súvisiacich s dopravou na miesto dodania prepravnými prostriedkami Dodávateľa a spôsobom, v súlade s príslušnými predpismi, vyložením tovaru do skladu na miesto určenia, na základe písomných objednávok Objednávateľa a za podmienok, uvedených v tejto zmluve a príslušnej písomnej objednávke a záväzok Objednávateľa riadne objednaný tovar prevziať a zaplatiť zaň Dodávateľovi dohodnutú cenu, podľa platobných podmienok, dohodnutých v tejto zmluve.
  2. V súlade so súťažnými podkladmi a touto zmluvou sa Dodávateľ zaväzuje Objednávateľovi dodať rôzne druhy mäsa a mäsových výrobkov (viď príloha č. 1 tejto zmluvy).
  3. Dodávateľ sa na základe tejto zmluvy a v rozsahu v nej vymedzenom zaväzuje dodať tovar a všetky s ním súvisiace plnenia v súlade s vlastným návrhom plnenia, ktorý je uvedený v prílohe č. 1 tejto zmluvy.

Článok III.

Doba platnosti zmluvy

* 1. Táto zmluva sa uzatvára na dobu určitú, na obdobie osemnásť (18) mesiacov odo dňa nadobudnutia jej účinnosti alebo do vyčerpania finančného limitu **73 819,70** EUR bez DPH podľa toho, ktorá skutočnosť nastane skôr.
  2. Tovar bude Objednávateľovi dodávaný priebežne, počas doby trvania tejto zmluvy, na základe písomných objednávok Objednávateľa.

Článok IV.

Cena tovaru

* 1. Objednávateľ za Dodávateľom riadne dodaný, odovzdaný a Objednávateľom prevzatý tovar, podľa podmienok dohodnutých v tejto zmluve, zaplatí Dodávateľovi cenu podľa tohto článku zmluvy.
  2. Maximálna cena celkom za tovar je uvedená v prílohe č. 2 tejto zmluvy.
  3. Ceny sú stanovené dohodou zmluvných strán ako maximálne ceny v súlade so zákonom NR SR   
     č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vychádzajú z ponuky Dodávateľa predloženej do predmetnej zákazky.
  4. Ceny jednotlivých položiek tovaru sú uvedené v štruktúrovanom rozpočte ceny – cenníku (ďalej aj ako „cenník“), ktorý tvorí prílohu č. 2 tejto zmluvy.
  5. Jednotkové ceny položiek tovaru sú uvedené bez DPH aj s DPH, obsahujú všetky náklady Dodávateľa, vrátane dodávky na miesto dodania, príslušnej spotrebnej dane a iných platieb, vyberaných v rámci uplatňovania nesadzobných opatrení, ustanovených osobitnými predpismi. Sadzba DPH bude účtovaná v súlade so všeobecne záväznými právnymi predpismi platnými na území SR v čase fakturácie.

Článok V.

Podmienky dodávky a odberu tovaru

* 1. Dodávateľ bude dodávať Objednávateľovi a Objednávateľ bude od Dodávateľa odoberať po dobu trvania tejto zmluvy tovar uvedený v čl. II. tejto zmluvy. Konkrétne množstvo a druh tovaru si zmluvné strany dohodnú na základe písomných objednávok.
  2. Objednávky môžu byť Objednávateľom realizované bezprostredne odo dňa nadobudnutia účinnosti tejto zmluvy.
  3. Dodávateľ sa zaväzuje dodávať tovar do miesta dodania najneskôr do 2 kalendárnych dní do 8:00 hod odo dňa doručenia objednávky Dodávateľovi.
  4. Konkrétnu dodávku tovaru budú zmluvné strany realizovať tak, že Dodávateľ dodá tovar s originálom a dvomi kópiami dodacích listov, z ktorých jednu kópiu Objednávateľ Dodávateľovi, po odkontrolovaní dodaného sortimentu, množstva, ceny a kvality tovaru, potvrdí. Dodací list bude tvoriť súčasť faktúry. V prípade, ak to fakturačný systém dodávateľa neumožňuje, Objednávateľ akceptuje ak faktúra zároveň slúži ako dodací list.
  5. Dodávateľ bude prevádzať na Objednávateľa vlastnícke práva k tovaru, dodanému na základe objednávky a Objednávateľ sa zaväzuje uhradiť Dodávateľovi cenu, dohodnutú s Dodávateľom a uvedenú a potvrdenú na dodacom liste a vystavenej faktúre, v súlade s touto zmluvou.
  6. Objednávateľ je viazaný povinnosťou odobrať celé predpokladané množstvo tovaru, uvedené v prílohe č. 1 tejto zmluvy. V prípade, že uchádzačom ponúkané balenie nebude umožňovať odobrať celkové množstvo tovaru, odoberie verejný obstarávateľ také množstvo, ktoré je najviac možné odobrať, a to tak aby nebolo prekročené maximálne množstvo požadovaného tovaru.
  7. Dodávateľ sa zaväzuje odovzdať Objednávateľovi objednaný tovar v bezchybnom stave, v stanovenej lehote, na miesto, určené v prílohe č. 1 tejto zmluvy, v množstvách požadovaných v písomnej objednávke. Dodávateľ je podľa tejto zmluvy povinný uvádzať záručné lehoty pre každý dodaný tovar v dodacích listoch alebo priamo na výrobkoch (tovare) tak, aby bolo možné odkontrolovať dodržiavanie neprekročenia prvej tretiny doby spotreby v čase dodania. Pri dodaní objednaného tovaru Dodávateľ odovzdá dodací list, so všetkými potrebnými náležitosťami, ktorý po ukončení prevzatia objednaného tovaru podpíše zástupca Objednávateľa i Dodávateľa. Pri plnení tejto zmluvy sa Dodávateľ zaväzuje dodržiavať príslušné všeobecne záväzné právne predpisy platné na území SR, hygienické a technické normy.
  8. Dodávateľ zodpovedá za kvalitu tovaru, ktorá musí byť v súlade so zákonom NR SR č. 152/1995 Z. z. o potravinách v znení neskorších predpisov a s ostatnými všeobecne záväznými právnymi predpismi platnými na území SR. V prípade porušenia všeobecne záväzných právnych predpisov platných na území, týkajúcich sa zabezpečenia bezpečnosti potravín zo strany Dodávateľa a prípadného zistenia tohto porušenia zo strany kontrolného orgánu, preberá Dodávateľ na seba všetky náklady, súvisiace s prípadným sankčným postihom Objednávateľa kontrolným orgánom.
  9. Dodávateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z., pokiaľ sa ho povinnosť zápisu do registra partnerov verejného sektora týka.
  10. Dodávateľ prehlasuje, že je držiteľom nasledovných dokladov a dokumentov, ktoré predložil pred podpísaním tejto zmluvy:

a) scan platného osvedčenia regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR. V prípade, ak dodávka tovaru sa bude vykonávať na základe zmluvného vzťahu s dopravcom, uchádzač predloží overenú kópiu uzavretej zmluvy s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky,

d) scan platného potvrdenia o registrácii prevádzkarne podľa zákona č. 152/1995 Z.z. o potravinách v znení neskorších predpisov na preukázanie súhlasu štátneho orgánu so skladovaním a distribúciou predmetu zákazky.

Článok VI.

Dodacie podmienky a zodpovednosť za vady

* 1. Miesta dodania a prevzatia tovaru sú uvedené v prílohe č. 1 tejto zmluvy.
  2. Presné miesta dodania, čas odovzdania a prevzatia tovaru si zmluvné strany dohodnú konkrétne na základe písomnej objednávky.
  3. Dopravu tovaru na miesto určené v  prílohe č. 1 tejto zmluvy zabezpečuje na vlastné náklady Dodávateľ.
  4. Objednávateľ je pri prevzatí tovaru povinný prekontrolovať jeho úplnosť, kompletnosť, balenie, a svojim podpisom na dodacom liste túto skutočnosť potvrdiť. Dátum minimálnej trvanlivosti dodávaných tovarov bude uvedený v dodacích listoch, pokiaľ sa zmluvné strany nedohodnú inak. V prípade akýchkoľvek vád tovaru resp. nesúladu dodávky s údajmi na dodacom liste, je Objednávateľ povinný túto skutočnosť ihneď pri preberaní tovaru u Dodávateľa reklamovať a uviesť nedostatky na dodacom liste. Ich akceptovanie Dodávateľ potvrdí na dodacom liste svojim podpisom. Bezchybnosť dodávky potvrdzuje Objednávateľ Dodávateľovi podpisom dodacieho listu.
  5. Vlastnícke právo k dodanému tovaru prechádza na Objednávateľa dňom jeho dodania a prevzatia podpisom dodacieho listu.
  6. Nebezpečenstvo škody na tovare prechádza na Objednávateľa splnením podmienky podľa bodu 6.5 tohto článku.
  7. Ak pri prevzatí tovaru zistí Objednávateľ, že ide o nekompletnú dodávku tovaru, nezodpovedajúceho dohodnutej kvalite, resp. neoznačeného a poškodeného a túto skutočnosť potvrdí na dodacom liste aj Dodávateľ, Dodávateľ je povinný do 2 dní dodaný tovar na vlastné náklady vymeniť, ak sa zmluvné strany nedohodnú inak.
  8. Ak je Objednávateľ v omeškaní s prevzatím tovaru, musí Dodávateľ urobiť opatrenia primerané okolnostiam na uchovanie tovaru. V prípade, ak by takýmto uchovaním tovaru vznikli Dodávateľovi náklady, Objednávateľ sa zaväzuje zaplatiť Dodávateľovi úhradu primeraných nákladov, ktoré mu pritom vznikli.
  9. Kontaktnou osobou Dodávateľa je xxxxx, číslo mob. telefónu: xxxxxxx Dodávateľ prijíma objednávky na adrese xxxxxxxxx , resp. na e-mailovej adrese xxxxxxx
  10. Kontaktnou osobou Objednávateľa je: Ing. Andrej Dimun, číslo mob. telefónu: +421 57 4861242 Dodávateľ prijíma objednávky na adrese Ministerstvo vnútra Slovenskej republiky, kuchyňa oddelenia MTZ Centra podpory Prešov, Mierová 3, 066 01 Humenné (areál Záchrannej brigády Hasičského a záchranného zboru v Humennom), resp. na e-mailovej adrese andrej.dimun@minv.sk.

Článok VII.

Platobné podmienky, fakturácia a sankcie

* 1. Cenu podľa článku IV. tejto zmluvy uskutoční Objednávateľ na základe faktúry, vystavenej Dodávateľom v súlade s článkom VI. tejto zmluvy, po vykonaní predbežnej kontroly poverenými pracovníkmi Objednávateľa, v súlade so všeobecne záväznými právnymi predpismi platnými na území SR.
  2. Objednávateľ uhradí Dodávateľovi cenu, uvedenú vo faktúre s DPH, ktorej súčasťou bude Objednávateľom potvrdený dodací list, najneskôr do 30 dní odo dňa jej doručenia Objednávateľovi. V prípade pochybnosti považujú zmluvné strany faktúru (daňový doklad) za doručenú na tretí deň po jeho odoslaní Dodávateľom, o čom Dodávateľ predloží potvrdenie.
  3. Úhrada ceny za tovar sa uskutoční po prebratí tovaru Objednávateľom, formou prevodu na bankový účet Dodávateľa uvedený v záhlaví tejto zmluvy v časti Dodávateľ. Faktúra sa považuje za uhradenú dňom odpísania finančných prostriedkov z účtu Objednávateľa.
  4. Objednávateľ neposkytne Dodávateľovi preddavky ani zálohy.
  5. Faktúra musí spĺňať náležitosti daňového dokladu v zmysle zákona č. 222/2004 Z.z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť a Dodávateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

Článok VIII.

**Záruky a nároky z vád tovaru**

* 1. Dodávateľ prehlasuje, že objednané tovary nesmú v čase dodávky prekročiť prvú tretinu doby spotreby. Dodaný tovar bude od dátumu dodania po dobu vyznačenú na dodacom liste ako minimálna doba trvanlivosti spôsobilý na obvyklé účely. Dodávateľ poskytuje Objednávateľovi na dodaný tovar záruku v zmysle bodu 5.8. tejto zmluvy, minimálne do uplynutia doby spotreby pre príslušnú tovarovú položku. Náklady na dopravu, súvisiace s reklamovaním tovaru znáša Dodávateľ v plnom rozsahu.
  2. Zmluvné strany sa pri zodpovednosti za vady tovaru a nárokov z nich vyplývajúcich budú riadiť   
     § 422 a nasl. Obchodného zákonníka.
  3. Objednávateľ je povinný reklamovať vady dodaného tovaru písomne (e-mailom resp. faxom) do 24 hodín od prevzatia tovaru okrem zjavných vád, t. j. množstva, druhu a viditeľného poškodenia, ktoré je povinný reklamovať písomne ihneď pri prevzatí tovaru.
  4. Dodávateľ zabezpečí v záručnej dobe bezplatné odstránenie všetkých vád, ktoré sú predmetom záruky, výmenou za bezchybný tovar. Dodávateľ má povinnosť dodať náhradný tovar alebo chýbajúci tovar bezodkladne, najneskôr do 48 hodín od okamihu uplatnenia zodpovednosti za vady alebo podľa písomnej dohody zmluvných strán.
  5. Záruka sa nevzťahuje na vady, ktoré boli spôsobené zástupcami Objednávateľa – neodbornou manipuláciou, nedodržaním prevádzkových podmienok, živelnou pohromou alebo iným spôsobom, než obvyklým zaobchádzaním.

**Článok IX.**

**Náhrada škody**

* 1. V prípade, že niektorá zo zmluvných strán spôsobí druhej zmluvnej strane škodu, môže oprávnená (poškodená) strana požiadať o náhradu škody, ktorá jej vznikla. Za škodu sa nepovažujú prípady podľa bodu 12.1. a). tejto zmluvy, ani neodobratie celého predpokladaného množstva tovaru Objednávateľom v súlade s bodom 5.6. tejto zmluvy.
  2. Úplná alebo čiastočná zodpovednosť zmluvnej strany je vylúčená v prípade zásahu vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä: vojna, mobilizácia, povstanie, živelné pohromy, požiare, embargo, karantény.

**Článok X.**

**Subdodávatelia**

* 1. V prílohe č. 3 sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne po tom, ako sa o tejto skutočnosti dozvie.
  3. V prípade zmeny subdodávateľa je Dodávateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 10.1 tohto článku a predmety subdodávok, ak sa naň táto povinnosť vzťahuje pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  4. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z.
  5. Povinnosti Dodávateľa vrátane pravidiel výberu subdodávateľa platia aj pri zmene subdodávateľa počas plnenia tejto zmluvy.
  6. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.

**Článok XI.**

**Zánik zmluvy**

* 1. Túto zmluvu je možné skončiť:

1. písomnou dohodou zmluvných strán a to dňom uvedeným v takejto dohode; v dohode sa zároveň upravia nároky zmluvných strán vzniknuté na základe alebo v súvislosti s touto zmluvou ,
2. písomným odstúpením,
3. písomnou výpoveďou.
   1. Objednávateľ môže túto zmluvu vypovedať aj bez udania dôvodu. Výpoveď musí byť písomná a výpovedná lehota je deväťdesiat (90)dní. Výpovedná lehota začína plynúť prvým dňom mesiaca, nasledujúceho po mesiaci, v ktorom bola výpoveď preukázateľne doručená druhej zmluvnej strane v písomnej podobe.
   2. Vypovedanie tejto zmluvy neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto zmluvy.
   3. Objednávateľ je oprávnený odstúpiť od tejto zmluvy v prípade, ak:
4. sa proti Dodávateľovi začalo konkurzné konanie a reštrukturalizácia,
5. Dodávateľ vstúpil do likvidácie,
6. v čase uzavretia zmluvy existoval dôvod na vylúčenie Dodávateľa pre nesplnenie podmienky účasti podľa § 32 ods. 1 písm. a) zákona č. 343/2015 Z.z.,
7. ak zmluva nemala byť uzavretá s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
8. subdodávateľ/subdodávatelia Dodávateľa alebo Dodávateľ nebol/neboli v čase uzavretia dohody zapísaný v registri partnerov verejného sektora alebo ak bol/boli vymazaný/í z registra partnerov verejného sektora,
9. došlo k splneniu zákonných dôvodov na odstúpenie od dohody (najmä § 19 zákona č. 343/2015 Z. z.).
   1. Objednávateľ je oprávnený odstúpiť od tejto zmluvy aj bez predchádzajúcej písomnej výzvy na nápravu v prípade ak:
10. Dodávateľ nesplnil dohodnutý časový harmonogram dodávok objednaného tovaru,
11. Dodávateľ porušil povinnosti uvedené v bodoch 10.1. až 10.6. tejto zmluvy,
12. Dodávateľ nesplnil zmluvné podmienky podľa bodu 5.10 tejto zmluvy,
13. Objednávateľ mal tri a viac oprávnených reklamácií k dodávke tovaru, a to:

* Dodávateľ porušil povinnosti vyplývajúce mu z článku V. Bodu 5.7. tejto zmluvy,
* Dodávateľ nedodal tovar v požadovanej kvalite.

1. pre Dodávateľa sa stane plnenie tejto zmluvy úplne nemožným,
2. Dodávateľ porušil povinnosť odstrániť vady tovaru podľa čl. VIII tejto zmluvy.
   1. Dodávateľ je oprávnený odstúpiť od tejto zmluvy v prípade, ak je Objednávateľ v omeškaní s úhradou faktúry o viac ako šesťdesiat (60) dní po lehote jej splatnosti.
   2. Odstúpenie nadobúda účinnosť dňom jeho doručenia druhej Zmluvnej strane. Nároky zmluvných strán na náhradu škody nie sú odstúpením od tejto zmluvy dotknuté.

Článok XII

Zmluvné pokuty a úroky z omeškania

12.1.Pre prípad nedodržania podmienok tejto zmluvy si zmluvné strany dohodli nasledovné sankcie:

a) v prípade, ak je Dodávateľ v omeškaní s dodaním tovaru podľa tejto zmluvy, Objednávateľ je oprávnený si uplatniť zmluvnú pokutu vo výške 0,05 % z ceny príslušného plnenia za každý aj začatý deň omeškania,

b) v prípade, ak je Dodávateľ v omeškaní s odstránením vád tovaru podľa článku VIII tejto zmluvy, je Objednávateľ oprávnený si uplatniť nárok na zmluvnú pokutu vo výške 0,05% z ceny tovaru s odstránením vád, s ktorými je v omeškaní, a to za každý aj začatý deň omeškania,

c) v prípade, ak je Objednávateľ v omeškaní s úhradou ceny je Dodávateľ oprávnený si uplatniť zákonný úrok z omeškania z nezaplatenej ceny za každý aj začatý deň omeškania.

12.2. Zaplatením zmluvnej pokuty Dodávateľom nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

Článok XIII.

**Záverečné ustanovenia**

* 1. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony.
  2. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
  3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
  4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  7. Táto zmluva je vyhotovená v šiestich(6) rovnopisoch s platnosťou originálu, dva (2) rovnopisy zostanú Dodávateľovi a štyri (4) rovnopisy zostanú Objednávateľovi.
  8. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zákazky/ Vlastný návrh plnenia

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

V xxxxxxxxxxxx dňa ..................... V xxxxxxxxxxxx dňa: .....................

Za Objednávateľa: Za Dodávateľa:

....................................................... .......................................................